ભારતની મહિલા ફાસ્ટ બોલર ઝુલન ગોસ્વામીએ સાઉથ આફ્રિકા સામેની વન ડેમાં ત્રણ વિકેટ ઝડપવાની સાથે આંતરરાષ્ટ્રીય વન ડે ક્રિકેટમાં સૌથી વધુ વિકેટ ઝડપવાનો વર્લ્ડ રેકોર્ડ સર્જ્યો હતો. ૩૪ વર્ષીય ઝુલને કારકિર્દીની ૧૫૩મી મેચમાં ૧૮૧મી વિકેટ ઝડપતાં ઓસ્ટ્રેલિયાની કેથરીન ફિટ્ઝપેટ્રિકનો ૧૦ વર્ષ જૂનો વર્લ્ડ રેકોર્ડ તોડી નાંખ્યો હતો. ઝુલનની સિદ્ધિને યાદગાર બનાવતા ભારતે સાઉથ આફ્રિકામાં ચાલી રહેલી ચતુષ્કોણીય વન ડે શ્રેણીમાં યજમાન ટીમ સામે સાત વિકેટથી જીત મેળવી હતી.